cyanic-selkie/wikianc huggingface dataset:
Դարիա Դադվար
Ակադեմիական կրթություն
Դադվարն իր ակադեմիական կրթությունը սկսել է Ֆրանսիայում, ուր գնացել էր 1991 թվականին՝ հորը տեսնելու։ Հարցազրույցի ժամանակ ասել է, որ սկզբում ցանկացել է սովորել բժշկական ֆակուլտետում, բայց հոր պնդմամբ հրաժարվել  է այդ որոշումից ։ 18 տարեկանում Տուլոնում սկսել է օպերային երաժշտություն սովորել պորտուգալացի դասուսույց Մարիա Սարտովայի մոտ։ Այնուհետև նա իր մասնագիտական կրթությունը  շարունակել է Թուլուզում։ Նրա երկրորդ ուսուցիչը Ժասմին Մարտորելն էր, իսկ  Անն Ֆոնդևիլին նա համարել է իր վերջին՝ հիմնական ուսուցիչը ։ Դադվարի խոսքերով ուսման սկզբում նա կատարել է տարբեր աշխատանքներ, ինչպիսին էր ֆրանսիական ընկերությունում արվեստի ապրանքների վաճառքը։ Ուսման ավարտին սկսել է վոկալի դասեր տալ։ Այդ աշխատանքները Դադվարին հնարավորություն են տվել կուտակել հմտություններ իր մասնագիտական գործունեությունը սկսելու համար ։ Երաժշտական  կրթությունը ավարտել է 2000 թվականին Թուլուզում։ Նա ունի նաև կերպարվեստի մագիստրոսի կոչում, որը ստացել է 1997 թվականին ։ Նրա իսկ խոսքով, այդ ոլորտում կրթությունն օգնել է իրեն ստեղծագործական մոտեցում զարգացնել սեփական աշխատանքում ։ Նա հաճախել է ամբողջ աշխարհի երաժշտության վարպետների մասնագիտական վարպետության դասերին, ինչպիսիք են Աննա Մարիա Բոնդին, Գաբրիել Բեյքերը, Չարլզ Բրեթը, Ռոբերտ Դումեթը, Ժիլ Ֆելդմանը ։
Ստեղծագործական ոճ
Դադվարի ձայնը գտնվում է սոպրանո լիրիկո լեգգերո ձայնածավալում ։ Նա իրանական երգերն ու ժանրերը խառնել է արևմտյան ձևերի հետ և ստեղծել է իր սեփական ոճը։ Օպերայի հետ նրա առաջին ծանոթությունը եղել է 14 տարեկանում, Պակիստան այցի ժամանակ ։ Տուլոնի դպրոցի աշխատակիցները, որտեղ նա ֆրանսերեն էր սովորում, ուսանողների շրջանում երաժշտական միջոցառումներ էին կազմակերպում։ Դադվարի ձայնը լսելուց հետո, նրան առաջարկել են ընդունվել կոնսերվատորիա ։ Դադվարը, հարցազրույցներից մեկում ասել է, որ նախընտրում է իրեն «օպերային երգչուհի» չասեն, բավական է «երգչուհի» ասելը, քանի որ, ըստ նրա, իր աշխատանքը տարբեր ժանրերի խառնուրդ է։
Նա սիրում է իրանական ժողովրդական երգերը, ինչպես նաև երգում է իրանցի հին երգիչների գործերը։ Նա իր վրա է վերցնում երգերի ընտրությունը, դրանց մշակումները, և նույնիսկ այն ժամանակ, երբ նա վերարտադրում է այլ կատարողների գործերը, դրանք վերափոխում է իր ոճով։ Նրա խոսքով իր վրա ազդել են այնպիսի երգիչներ, ինչպիսիք են Գամար-օլ-Մոլուկ Վազիրին, Էլահեն , Դելկեշը և Շուշան ։ Նա ունենալով բարոկկո վոկալ ոճի որակավորում՝ որոշ ժամանակ տրամադրել է միջնադարյան երաժշտությանը։ Նա միացրել է բարոկկո ոճը իրանական ավանդական երաժշտության հետ։ Դադվարի խոսքերով՝ «սկզբում բարոկկո երաժշտության վարպետները լավ չէին ընդունում այս նորամուծությունը, և 1990-ական թվականների սկզբին ոչ ոք դրական չէր վերաբերվում այս միաձուլմանը, բայց որոշ ժամանակ անց պայմանները փոխվեցին` կապված ոճերի և մեթոդների մշակութային աճի հետ։ Այժմ այդ երևույթը արմատավորվել է և գտել է իր հետևորդներին և աջակիցներին» ։
Դադվարը հիշում է երկու մյուզիքլ՝ «Երաժշտության ձայնը» և «Իմ չքնաղ լեդի», որոնք նրա վրա մեծ ազդեցություն են թողել։ 12 տարեկանում նա կարող էր արդեն երգել բոլոր այն անգլերեն և պարսկերեն երգերը, որոնք կային այդ ֆիլմերում։
Հակված լինելով ժամանակակից երգեր երգելուն, այնուամենայնիվ նա ասում է, որ իրեն ոգեշնչում են նաև ավանդական իրանական երաժշտական ստեղծագործությունները։ Իր երգերի տեքստերի համար նա ընտրում է ինչպես ժամանակակից բանաստեղծների, ինչպիսիք են Ֆերեյդուն Մոշիրին, Մեհդի Ախավան Սալեսը, Իրաջ-Միրզան, այնպես էլ  դասական բանաստեղծների՝ ինչպիսին է Հաֆեզ Շիրազին, ստեղծագործությունները ։
Իր ստեղծագործություններում նա հիմնականում դաշնամուր է օգտագործում և իր հետաքրքրությունը բացատրում է նրանով, որ «այս գործիքը չի հոգնեցնում մարդկանց, և երբեմն այն կարող է փոխարինել ամբողջ նվագախմբին, երբեմն այն ռիթմի դեր է կատարում, և երբեմն էլ երգերին տալիս է հարմոնիա կամ մեղեդայնություն, և ոչ մի այլ գործիք չունի այդ հատկությունը»։ Նա օգտագորխում է նաև այլ գործիքներ՝ ջութակ, ֆլեյտա, չենգ, դոհոլ և դուդուկ ։
Համերգային գործունեություն
Դադվարի խոսքերով՝ իր առաջին պրոֆեսիոնալ համերգը տեղի է ունեցել 1999 թվականին Կոմպիենեի կայսերական թատրոնում։ Դրանք Էթյեն Մեգյուլի «Իոսիֆը Եգիպտոսում» օպերայից սոլո հատվածներ էին։ Նույն թվականին Ավինյոնում (Ֆրանսիա) տեղի է ունեցել իրանական ժողովրդական երգերի նրա առաջին համերգը ։ 1999 թվականին Թուլուզի ազգային տարածաշրջանային կոնսերվատորիայի կողմից ստացել է ոսկե մեդալ՝ քնարական սոպրանո ժանրում, իսկ 2000 թվականին՝  մագիստրոսի կոչում բարոկկո երգեցողության ոլորտում ։
1999 թվականի Դադվարը մասնակցել է Օմանի մշակույթի փառատոնին, 2000 թվականին՝ Թուլուզում երգեհոնային երաժշտության փառատոնին։ 2004 թվականին նա պարսկերենով մենահամերգ է տվել Լինքոլն կենտրոնում ։
2002 թվականին Թեհրանում մասնակցել է «Ռոստամ և Զոհրաբ» օպերային՝ Հայաստանի ազգային ֆիլհարմոնիկ նվագախմբի ուղեկցությամբ՝ Լորիս Ճգնավորյանի ղեկավարությամբ, որում նա կատարել է Թեհմինայի պարտիան։ Նա՝ ինքը, նույնիսկ «չէր հավատում», որ նման բան կարող է պատահել, և այդ մասին ասել է, որ «մինչև բեմ բարձրանալու պահը, ես չգիտեի, թե արդյո՞ք ինձ թույլատրվել է դա անել։ Չգիտեի, դա պարզապես կատակ էր, թե՞ իրոք նման բան պատահում է»։ Եվ ավելացրել է․ «Ես շատ ուրախ էի, քանի որ ինձ համար այլ նվիրական երազանք չէր կարող լինել, քան երգել իմ հայրենակիցների առաջ, իմ երկրում»։
Այնուհետև նա ելույթ է ունեցել Ազգային երաժշտական փառատոնի շրջանակներում Ռուդակի համերգասրահում, կրկին Լորիս Ճգնավորյանի ղեկավարությամբ։ Իր հարցազրույցում նա ասել է, որ Իրանում համերգների հիշողությունները համարում է «իմ համերգային գործունեության ամենահիշարժան պահերից մեկը» ։ Դարիա Դադվարին ընտրելու պատճառը նշվել է այն, որ նա ունի «փոփոխվող ձայն»։ Չնայած այն հանգամանքին, որ տոմսերը վաճառքի էին հանվել մի քանի երեկոների համար, ի պատասխան Բասիջ զինված կազմակերպության որոշ անդամների բողոքների, միայն առաջին երեկո է համերգ տվել, այնուհետև այն չեղարկվել է ։ Դադվարը, որը ելույթ էր ունենում Իրանի երաժշտական կենտրոնի պաշտոնական թույլտվությամբ, նշում է, որ չեղարկման պատճառը իր «երիտասարդությունն» է․ «Հնարավոր է, որ եթե ես այդ ժամանակ 70 տարեկան լինեի, առարկություններ չլինեին, բայց իմ երիտասարդության պատճառով ծրագիրը չեղարկվեց»։
Նա Իրանում կանանց մենակատարման արգելքի պատճառը անվանել է «քաղաքականություն», և հայտարարել է, որ «եթե Իրանում իմ գործիքը չկոտրեին, ես երբեք չէի վերադառնա երաժշտություն և, ամենայն հավանականությամբ, բժշկության հանդեպ իմ հետաքրքրության պատճառով ես կդառնայի բժիշկ ...բայց հենց այդ սահմանափակումն էր, որ հաստատեց երաժշտությամբ զբաղվելու իմ որոշումը, և պատճառ հանդիսացավ, որ երբ ես արտագաղթեցի Ֆրանսիա՝ ազատ աշխարհ, երաժշտությունը դարձրեցի իմ մասնագիտությունը» ։
2005 թվականին նա համերգներ է ունեցել Վանկուվերում (Կանադա), Գերմանիայում, Ֆրանսիայում, Լոնդոնում (Անգլիա), ինչպես նաև Բի Բի Սի-ի ուղիղ եթերում։ 2006 թվականին Սան Խոսեում և Նյու Յորքում, ինչպես նաև Իսպանիայում կայացել է մի քանի համեգներ։ Նա համագործակցել է նաև այլ արտիստների հետ, ինչպիսիք են Հոմայը  և «Աշխարհի ձայնը» («صدای صلح») երաժշտական խումբը  ։
2012 թվականին տված իր հարցազրույցում Դարիան ասել է, որ իր անձնական զբաղվածության պատճառով, վերջին տարիներին նա ավելի քիչ ուշադրություն է դարձնում համերգային գործունեությանը։ 2011 թվականի մարտին տված հարցազրույցում Դադվարը ասել է, որ իր հանդիսատեսները հիմնականում երիտասարդներ են, չնայած այն հանգամանքին, որ նա ավելի մեծ ուշադրություն է ակնկալել ավագ սերնդից ։
Ֆիլմագրություն
Դարիա Դադվարը թողարկել է երկու ալբոմ։ Այլ նյութեր կան տեղադրված նաև նրա պաշտոնական կայքում, ինչպես նաև YouTube-ում և այլ կայքերում։ Իրանի առաջին ազգային օրհներգի վերակատարումը նրա կողմից մեծ իրարանցում է առաջացրել և տասնյակ հազարավոր դիտումներ հավաքել YouTube- ում։ Նրա մյուս նշանավոր գործերից են Ֆերեյդուն Մոշիրիի «Սրտերի արքա»  («سطان قلبها») և «Ծառուղի» («کوچه») երգերը ։
2015 թվականի օգոստոսի 17-ին իր նոր ալբոմի թողարկման հետ կապված հարցազրույցում Դադվարն ասել է, որ «Շվեդիայում շրջագայությունից հետո ալբոմը ձայնագրվեց կենդանի կատարմամբ», և որ այն պետք է թողարկվի ապագայում։ Առաջին ալբոմը, որը ձայնագրվել է ուղիղ եթերում՝ 2004 թվականին Բեռլինում կայացած համերգի ժամանակ, իրենից ներկայացնում է իրանական ավանդական երաժշտությունը դաշնամուրի և ջութակի նվագակցությամբ։ Երկրորդ ալբոմը, որը ձևավորվել է նրա ներկայիս ոճով, իրանական ավանդական երաժշտության ջազ ու բլյուզ ոճերի խառնուրդ է։ Այդ ալբոմը ձայնագրվել է 2008 թվականին Տորոնտոյի Տիրգանի փառատոնի ժամանակ կայացած համերգի ուղիղ եթերում  ։
Արտաքին հղումներ
Կատեգորիա:21-րդ դարի օպերային երգիչներ Կատեգորիա:Երաժիշտներ Կատեգորիա:21-րդ դարի երգչուհիներ Կատեգորիա:Իրանցի երաժիշտներ Կատեգորիա:21-րդ դարի երգիչներ և երգչուհիներ
Անգեդոնիա
Անգեդոնիա (ἀν բացասական նախածանց + «հաճույք»), հաճույք ստանալու ունակության անկում կամ կորուստ ուղեկցվում է դրան հասնելու գործունեության կորստով։ Անգեդոնիան չունի մոտիվացիա այն գործողությունների համար, որոնք սովորաբար հաճելի են՝ ներառյալ սպորտը, հոբբին, երաժշտությունը, սեռական ակտիվությունը և սոցիալական շփումները։
Անգեդոնիան հոգեբանության ախտաբանական վիճակ է։ Սովորաբար նկատվում են հոգեբուժական խանգարումներ, ինչպիսիք են դեպրեսիան, շիզոֆրենիան, տագնապային խանգարումը, հետվնասվածքային սթրեսը, ապաանձնավորումը և անհատականության որոշ խանգարումներ։ Հատկապես տարածված է խոշոր դեպրեսիայի ժամանակ։ Դա կարող է լինել նաև նեյրոլեպտիկ թերապիայի կողմնակի ազդեցություն ։ Անգեդոնիան սովորաբար կապված է դոֆամիներգիկ համակարգի խաթարման կամ ցիրկադային ռիթմերի խաթարման հետ ։
Տերմինը 1886 թվականին առաջարկել է Թեոդյուլ Արման Ռիբոն լյարդի հիվանդությունները նկարագրելիս: Հետագայում օգտագործել են Բլեյլերը և Կրեպելինը` շիզոֆրենիայի հուզական թերությունը նկարագրելու համար։ Նմանատիպ «սոցիալական ագնոզիա» տերմինը հոգեվերլուծության մեջ ներդրել է Վիլհելմ Ռայխը։
Ծանոթագրություններ
Կատեգորիա:Հոգեբանություն Կատեգորիա:Ախտանիշներ Կատեգորիա:Հոգեբուժություն Կատեգորիա:Հոգեկան հիվանդություններ Կատեգորիա:Հոգեախտաբանություն Կատեգորիա:Հույզեր Կատեգորիա:Հոգեկան վիճակներ Կատեգորիա:Աֆեկտիվ խանգարումներ
Օստրոժաց
Օստրոժաց (Ostrožac), միջնադարյան ամրոց Բոսնիա և Հերցեգովինայում ՝ Բիխաչ քաղաքի մերձակայքում։
Օստրոժացը կամ Օստրոժացի ամրոցը տեղակայված է Ունա գետի ձախ ափին՝ Բիխաչ քաղաքից 12 կմ հեռավորության վրա։ Գտնվում է Բոսանսկա Կրուպա համայնքում։ Ամրոցի սահմաններն ունեն սխալ շրջանի ձև, թշնամիներին պաշտպանվելու համար պատերի վրա կառուցված են աշտարակներ։ Ամրոցն առաջին անգամ հիշատակվել է 1286 թվականին, երբ այն պատկանել է տեղի իշխանական ցեղին։ 1552 թվականին ամրոցն անցել է Անտուն Բակշիչի տիրապետության տակ, իսկ 1577 թվականին նվաճվել է թուրքերի կողմից։ Մոտավորապես 1700 թվականին օսմանները կառուցել են ամրոցի հարավային հատվածը։ Ամրոցի հյուսիսային հատվածն սկսել են անվանել Ազգային, իսկ հարավային հատվածը՝ Աստվածային։ 1833 թվականին ամրոցում հաշվվում էր 28 հրանոթ։
1836 թվականի Օստրոժացը մտել է Բիխաչի կայմակոմլուկայի կազմում։ 1837 թվականին Բեշիրևիչների վերջին կապետանը՝ Մուրադ բեգ Բեշիրևիչը, վռնդվել է Օստրոժացից, քանի որ հակառակվում էր Մահմուդ II-ի բարենորոգումներին։ 1902 թվականին Մեհմեդ բեգ Բեշիրևիչը վաճառել է ամրոցը ավստրիացի Լոտտար Ֆոն Բերքսին, որը վերակառուցել է ամրոցը ռոմանտիզմի ոճով։ Երկրորդ համաշխարհային պատերազմի ժամանակ Օստրոժացը որոշ ժամանակ եղել է Ազգային-ազատագրական շարժման շտաբը։
Ծանոթագրություններ
Կատեգորիա:Ամրոցներ այբբենական կարգով Կատեգորիա:Բոսնիա և Հերցեգովինայի ամրոցներ
Օխրիդյան ամառ
Փառատոնի պատմություն
Առաջին անգամ Օխրիդյան փառատոն անցկացվել է 1961 թվականի օգոստոսի 4-ին՝ Սուրբ Սոֆյա մայր տաճարի պատերի ներքո: Բացումը կատարել է օպերային երգչուհի Անա Լիպշա Տոֆովիչը: Նրա հետ հանդես եկավ դաշնակահար Լադիսլավ Պերդլիկան: Հընթացս փառատոնի հնչել են Հենդելի, Մոցարտի, Բեթհովենի և այլ դասականների ստեղծագործությունները: Փառատոնի շնորհիվ կամերային երաժշտությունն առավելի մեծ ճանաչում սկսեց ձեռքբերել: Հաջորդող փառատոներին հանդես եկան այնպիսի ականավոր արտիստներ, ինչպիսիք են՝ Վլադիմիր Ռուժգակ (բարիտոն, Խորվաթիա), Մարտինա Արոյո (սոպրանո, ԱՄՆ), Սլովենիայի և Պրահայի օկտետը, Juilliard String Quartet և Golden Fate Quartet կվարտետները, մակեդոնացի երգիչներ Միլկա Եֆտիմովան և Տոդոր Սկալովսկին, ռուս ջութակահար Լեոնիդ Կոգանը, ֆրանսիացի թավջութակակահար Անդրե Նավարան, ինչպես նաև Մստիսլավ Ռոստրոպովիչը, Գիդոն Կրեմերը, Ռագիրո Ռիչին, Վիկտոր Տրետյակովը, Հենրիկ Շերինգը, Սալվատորե Ակարդոն, Ելենա Օբրազցովան, Կատյա Ռիչարելլին, Վիկտորիա դե լոս Անխելեսը, Մաքսիմ Վենգերովը, Վադիմ Ռեպինը, Ջուլիան Ռախլինը, Իվո Պոգորելիչը և այլք: Ելույթներով հանդես են եկել նաև վոկալ-գործիքային անսամբլեր՝ Մյունխենի կամերային օրկեստրը, Virtuosi de Roma, Ժորժ Էնեսկու օրկեստրը, Լիտվայի կամերային օրկեստրը, Ավստրիայի ռադիոյի սիմֆոնիկ նվագախումբը, Բուխարեստի «Մադրիգալ» երգչախումբը, Գլինկայի անվան Լենինգրադի երգչախումբը, Վիեննայի տղաների երգչախումբը:
Ներկայիս դրությամբ Օխրիդյան ամառին մասնակցում են արտիստներ Ռուսաստանից, Թուրքիայից, Ֆրանսիայից, ԱՄՆ-ից, Նիդերլանդներից, Իտալիայից, Հունաստանից և այլ երկրներից: Միջոցառման շրջանակներում նաև թատերական ներկայացումներ են բեմադրվում, այդ թվում՝ Շեքսպիրի, Չեխովի, Մոլիերի, Գոգոլի, Բրեխտի, Սոփոկլեսի, Եվրիպիդեսի, Արիստոփանեսի և այլոց ստեղծագործություններով:
Առաջին անգամ Օխրիդյան փառատոն անցկացվել է 1961 թվականի օգոստոսի 4-ին՝ Սուրբ Սոֆյա մայր տաճարի պատերի ներքո: Բացումը կատարել է օպերային երգչուհի Անա Լիպշա Տոֆովիչը: Նրա հետ հանդես եկավ դաշնակահար Լադիսլավ Պերդլիկան: Հընթացս փառատոնի հնչել են Հենդելի, Մոցարտի, Բեթհովենի և այլ դասականների ստեղծագործությունները: Փառատոնի շնորհիվ կամերային երաժշտությունն առավելի մեծ ճանաչում սկսեց ձեռքբերել: Հաջորդող փառատոներին հանդես եկան այնպիսի ականավոր արտիստներ, ինչպիսիք են՝ Վլադիմիր Ռուժգակ (բարիտոն, Խորվաթիա), Մարտինա Արոյո (սոպրանո, ԱՄՆ), Սլովենիայի և Պրահայի օկտետը, Juilliard String Quartet և Golden Fate Quartet կվարտետները, մակեդոնացի երգիչներ Միլկա Եֆտիմովան և Տոդոր Սկալովսկին, ռուս ջութակահար Լեոնիդ Կոգանը, ֆրանսիացի թավջութակահար Անդրե Նավարան, ինչպես նաև Մստիսլավ Ռոստրոպովիչը, Գիդոն Կրեմերը, Ռագիրո Ռիչին, Վիկտոր Տրետյակովը, Հենրիկ Շերինգը, Սալվատորե Ակարդոն, Ելենա Օբրազցովան, Կատյա Ռիչարելլին, Վիկտորիա դե լոս Անխելեսը, Մաքսիմ Վենգերովը, Վադիմ Ռեպինը, Ջուլիան Ռախլինը, Իվո Պոգորելիչը և այլք: Ելույթներով հանդես են եկել նաև վոկալ-գործիքային անսամբլեր՝ Մյունխենի կամերային օրկեստրը, Virtuosi de Roma, Ժորժ Էնեսկու օրկեստրը, Լիտվայի կամերային օրկեստրը, Ավստրիայի ռադիոյի սիմֆոնիկ նվագախումբը, Բուխարեստի «Մադրիգալ» երգչախումբը, Գլինկայի անվան Լենինգրադի երգչախումբը, Վիեննայի տղաների երգչախումբը:
== Փառատոնի հայտնի մասնակիցներ ==
Դիստիմիա
Դիստիմիա, որը հայտնի է նաև որպես ուժեղ դեպրեսիվ խանգարում (PDD), տրամադրության խանգարում է, որը բաղկացած է նույն ճանաչողական և ֆիզիկական խնդիրներից, ինչպես դեպրեսիան, բայց ավելի երկարատև ախտանիշներով : Հայեցակարգը ստեղծվել է Ռոբերտ Սփիցերի կողմից, որպես փոխարինող «դեպրեսիվ անձնավորություն» եզրույթին 1970 թվականների վերջին ։
Հոգեկան խանգարումների ախտորոշիչ և վիճակագրական ձեռնարկում (DSM-IV) դիստիմիան քրոնիկական դեպրեսիայի լուրջ վիճակ է, որը պահպանվում է առնվազն երկու տարի (մեկ տարի երեխաների և դեռահասների համար)։ Դիստիմիան պակաս սուր է, քան հիմնական դեպրեսիվ խանգարումը, բայց պարտադիր չէ, որ պակաս ծանր լինի ։
Քանի որ դիստիմիան քրոնիկական խանգարում է, տառապողները կարող են ախտանիշեր ունենալ երկար տարիներ շարունակ՝ մինչ դրա ախտորոշումը, եթե ախտորոշումն ընդհանրապես տեղի է ունենում։ Արդյունքում, նրանք կարող են հավատալ, որ դեպրեսիան իրենց բնույթի մի մասն է, ուստի նրանք կարող են նույնիսկ իրենց ախտանիշները չքննարկել բժիշկների, ընտանիքի անդամների կամ ընկերների հետ։ DSM-5- ում դիստիմիան փոխարինվում է ուժեղ դեպրեսիվ խանգարմամբ ։ Այս նոր պայմանը ներառում է ինչպես խրոնիկական ուժեղ դեպրեսիվ խանգարում, այնպես էլ նախորդ դիստիմիկ խանգարում։ Այս փոփոխության պատճառն այն է, որ այս երկու պայմանների միջև նշանակալից տարբերությունների ապացույց չկար ։
Նշաններ և ախտանիշներ
Դիստիմիայի բնութագրերը ներառում են ընկճված տրամադրության երկարատև ժամանակահատված` զուգորդված առնվազն երկու այլ ախտանիշների հետ, որոնք կարող են ներառել անքնություն կամ հիպերսոմնիա, հոգնածություն կամ էներգիայի պակաս, սնվելու փոփոխություններ (քիչ թե շատ), ցածր ինքնագնահատական կամ հուսահատության զգացում։ Վատ կենտրոնացումը կամ որոշումներ կայացնելու դժվարությունը դիտվում են որպես մեկ այլ հնարավոր ախտանիշ։
Դիստիմիայի մեղմ աստիճանը կարող է հանգեցնել նրան, որ մարդիկ դուրս գան սթրեսից և խուսափեն ձախողման հնարավորություններից։ Դիստիմիայի առավել ծանր դեպքերում մարդիկ կարող են շեղվել առօրյա գործունեությունից ։ Սովորաբար նրանք քիչ հաճույք են ստանում սովորական գործողություններից և զվարճանքներից։
Դիստիմիայի ախտորոշումը կարող է դժվար լինել ախտանիշների նուրբ բնույթի պատճառով, և հիվանդները հաճախ կարող են դրանք թաքցնել սոցիալական իրավիճակներում` դժվարացնելով ախտանիշների հայտնաբերումը ուրիշների համար։ Բացի այդ, դիստիմիան հաճախ տեղի է ունենում միևնույն ժամանակ, ինչպես մյուս հոգեբանական խանգարումները, ինչը բարդության մակարդակ է հաղորդում դիստիմիայի առկայությունը որոշելու հարցում, մասնավորապես այն պատճառով, որ խանգարումների ախտանիշների մեջ հաճախ համընկնում կա ։
Դիստիմիա ունեցողների մոտ զուգահեռ հիվանդություն ունենալու մեծ հավանականություն կա։ Ինքնասպանության պահվածքը նույնպես առանձնահատուկ խնդիր է դիստիմիա ունեցող անձանց մոտ։ Շատ կարևոր է փնտրել ուժեղ դեպրեսիայի, խուճապի խանգարման, ընդհանրացված տագնապային խանգարման, ալկոհոլի և նյութերի չարաշահման և անհատականության խանգարման նշաններ ։
Պատճառներ
Հայտնի չեն կենսաբանական պատճառներ, որոնք հետևողականորեն վերաբերում են դիստիմիայի բոլոր դեպքերին, ինչը նշանակում է խանգարման բազմազան ծագման մասին ։ Այնուամենայնիվ, կան որոշ ցուցումներ, որ առկա է դիստիմիայի գենետիկ նախահակում. «Դիստիմիա ունեցող մարդկանց ընտանիքներում դեպրեսիայի մակարդակը հասնում է հիսուն տոկոսի` խանգարման վաղ սկզբնական ձևի համար» ։ Դիստիմիայի հետ կապված այլ գործոններ են սթրեսը, սոցիալական մեկուսացումը և սոցիալական աջակցության բացակայությունը ։
Միաբջիջ և երկբջիջ երկվորյակների շնորհիվ կատարված ուսումնասիրության արդյունքում հայտնաբերվել է, որ միաբջիջ երկվորյակների դեպքում դեպրեսիա ունենալու հավանականությունն ավելի մեծ է, քան երկբջիջների դեպքում։ Սա հակում է այն գաղափարին, որ դիստիմիան մասամբ պայմանավորված է ժառանգականությամբ։
Զուգորդող պայմաններ
Դիստիմիան հաճախ հանդիպում է այլ հոգեկան խանգարումների հետ։ «Կրկնակի ընկճվածություն» -ը` բացի դիստիմիայից նաև ի հավելում գլխապտույտի առաջացում է։ Դիստիմիկական տրամադրությունների և հիպոմանական տրամադրությունների ժամանակահատվածների միջև անցումը ցիկլոթիմիայի մասին է, որը երկբևեռ խանգարման մեղմ տարբերակ է։
«Դիստիմիա ունեցող հիվանդների առնվազն երեք քառորդը նույնպես ունի քրոնիկական ֆիզիկական հիվանդություն կամ մեկ այլ հոգեբուժական խանգարում, ինչպիսին է տագնապային խանգարումներից մեկը, ցիկլոթիմիա, թմրամոլություն կամ ալկոհոլիզմ» ։ Համատեղ գոյություն ունեցող պայմանները ներառում են մեծ դեպրեսիա (մինչև 75%), անհանգստության խանգարումներ (մինչև 50%), անհատականության խանգարումներ (մինչև 40%), սոմատոֆորմային խանգարումներ (մինչև 45%) և նյութերի չարաշահում (մինչև 50%) ։ Դիստիմիայով տառապող մարդիկ միջինից բարձր հավանականություն ունեն մեծ դեպրեսիա զարգացնելու ։ 10-ամյա հետագա ուսումնասիրության արդյունքում պարզվեց, որ դիստիմիայով տառապող հիվանդների 95% -ը ունեցել է խոշոր դեպրեսիայի դրվագ :Երբ դեպրեսիայի ինտենսիվ դրվագ է առաջանում դիստիմիայի ֆոնի վրա, այն կոչվում է «կրկնակի ընկճվածություն» ։
Կրկնակի դեպրեսիա
Կրկնակի դեպրեսիան տեղի է ունենում այն ժամանակ, երբ մարդը մեծ դեպրեսիվ դրվագ է ունենում` արդեն գոյություն ունեցող դիստիմիայի վիճակի ժամանակ։ Դժվար է բուժել, քանի որ տառապողները ընդունում են դեպրեսիվ այս հիմնական ախտանիշները որպես իրենց անհատականության բնական մաս կամ որպես իրենց կյանքի մի մաս, որը նրանց վերահսկողությունից դուրս է։ Այն փաստը, որ դիստիմիա ունեցող մարդիկ կարող են ընդունել այս վատթարացող ախտանիշները որպես անխուսափելի մաս, կարող է հետաձգել բուժումը։ Երբ և եթե այդպիսի մարդիկ բուժում են փնտրում, բուժումը չի կարող շատ արդյունավետ լինել, եթե լուծվեն միայն հիմնական դեպրեսիայի ախտանիշները, բայց ոչ դիստիմիկ ախտանիշները ։ Կրկնակի դեպրեսիա ունեցող հիվանդները հակված են զգալիորեն ավելի բարձր մակարդակի հուսահատության, քան հարկավոր է։ Սա կարող է օգտակար ախտանիշ հանդիսանալ հոգեկան առողջության ծառայություններ մատուցողների համար, որոնց վրա պետք է կենտրոնանան հիվանդությունը բուժելու համար ։ Բացի այդ, ճանաչողական թերապիաները կարող են արդյունավետ լինել կրկնակի դեպրեսիա ունեցող մարդկանց հետ աշխատելու համար, որպեսզի օգնել փոխել բացասական մտածողության ձևերը և անհատներին ցույցտալ իրենց և իրենց շրջապատը ստեղծելու նոր ձև ։
Ենթադրվում է, որ կրկնակի դեպրեսիան կանխելու լավագույն միջոցը դիստիմիան բուժելն է։ Հակադեպրեսանտների և ճանաչողական թերապիաների համադրությունը կարող է օգտակար լինել հիմնական դեպրեսիվ ախտանիշների առաջացումը կանխելու համար։ Բացի այդ, ենթադրվում է, որ ֆիզիկական վարժություններն ու քնի հիգիենան (օրինակ՝ քնի ռեժիմի բարելավումը) լրացուցիչ ազդեցություն են ունենում դիստիմիկ ախտանիշների բուժման և դրանց վատթարացման կանխման վրա ։
Պաթոֆիզիոլոգիա
Կան դիրքորոշումներ, որ կարող են լինել վաղ սկիզբ առած դիստիմիայի նյարդաբանական ցուցանիշներ։ Գոյություն ունեն գլխուղեղի մի քանի կառուցվածքներ (բրտամարմին և դիմային բլթակ), որոնք դիսթիմիա ունեցող կանանց մոտ տարբեր են, քան դիստիմիա չունեցող կանանց մոտ։ Սա կարող է ցույց տալ, որ այս երկու խմբերի միջև զարգացման տարբերություն կա ։
Մեկ այլ ուսումնասիրություն, որն օգտագործեց fMRI տեխնիկան` դիստիմիա ունեցող անձանց և այլ մարդկանց միջև տարբերությունները գնահատելու համար, հայտնաբերեց խանգարման նյարդաբանական ցուցանիշների լրացուցիչ առկայություն։ Այս ուսումնասիրության արդյունքում հայտնաբերվել են ուղեղի մի քանի տարածքներ, որոնք տարբեր կերպ են գործում։ Ամիգդալան (կապված բացասական հույզերի մշակման հետ, ինչպիսին է վախը) ավելի ակտիվացավ դիստիմիայով հիվանդների մոտ։ Ուսումնասիրությունը նաև նկատել է մեկուսարանում ակտիվության բարձրացում (որը կապված է տխուր հույզերի հետ)։ Վերջապես, աճեց ակտիվությունը ցինգուլյար գիրուսում (որը կամուրջ է հանդիսանում ուշադրության և հույզերի միջև) ։
Գոյություն ունեն գենետիկ հիմքի և որոշ վկայություններ դեպրեսիայի բոլոր տեսակների համար, այդ թվում `դիստիմիայի համար։ Միաբջիջ և երկբջիջ երկվորյակների օգտագործմամբ ուսումնասիրությունը ցույց է տվել, որ միաբջիջ երկվորյակների դեպրեսիա ունենալու հավանականությունն ավելի մեծ է, քան երկբջիջ երկվորյակների։ Սա հակում է այն գաղափարին, որ դիստիմիան առաջանում է մասամբ ժառանգականությունից ։
Գրականության մեջ վերջերս հայտնվել է նոր տեսակ`կապված HPA առանցքի հետ (ուղեղի կառուցվածքներ, որոնք ակտիվանում են սթրեսի հետևանքով) և դրա ներգրավվածությունը դիստիմիայի հետ (օր. Կորտիկոտրոպին արտազատող հորմոնի (CRH) և արգինին վազոպրեսինի (AVP) ֆենոտիպային տատանումներ, և մակերիկամների գործունեության նվազեցում), ինչպես նաև առաջնային ուղեղի սերոտոներգիկ մեխանիզմները ։ Քանի որ այս տեսակը խիստ պայմանական է, հետագա ուսումնասիրությունները դեռ անհրաժեշտ են։
Ախտորոշում
Ամերիկյան հոգեբուժական ասոցիացիայի կողմից հրատարակված Հոգեկան խանգարումների IV (DSM-IV) ախտորոշիչ և վիճակագրական ձեռնարկը բնութագրում է դիստիմիկ խանգարումը ։ Էական ախտանիշը ներառում է անհատական ընկճվածություն օրվա մեծ մասի և օրվա որոշ մասերի համար առնվազն երկու տարի։ Քիչ էներգիան, քնի կամ ախորժակի խանգարումները և ցածր ինքնագնահատականը սովորաբար նպաստում են նաև կլինիկական պատկերին։ Տառապողները հաճախ դիսթիմիա են ունեցել երկար տարիներ՝ մինչ դրա ախտորոշումը։ Նրանց շրջապատի մարդիկ հաճախ տառապողին նկարագրում են «պարզապես մռայլ մարդ» բառերով։ Ուշադրություն դարձրեք ախտորոշման հետևյալ չափանիշներին.
Վաղ սկիզբը (ախտորոշումը մինչև 21 տարեկան) կապված է ավելի հաճախակի ռեցիդիվների, հոգեբուժական հոսպիտալացման և այլ զուգահեռ պայմանների հետ ։ Դիսթիմիա ունեցող ավելի մեծահասակների մոտ անհատականության շեղումների ավելի մեծ զուգակցում կա, և ախտանշանները, ամենայն հավանականությամբ, քրոնիկական են․ սթրեսային կյանքի դեպքեր և կորուստներ ։
Դիստիմիան կարող է հակադրվել դեպրեսիվ հիմնական խանգարմանը` գնահատելով ախտանիշների սուր բնույթը։ Դիստիմիան շատ ավելի քրոնիկ է (երկարատև), քան հիմնական դեպրեսիվ խանգարումը, որի ախտանիշները կարող են լինել 2 շաբաթից էլ պակաս ժամանակահատվածում։ Նաև դիստիմիան հաճախ իրեն ավելի վաղ տարիքում է ներկայացնում, քան ուժեղ դեպրեսիվ խանգարումը ։
Կանխարգելում
Չնայած որ հստակ միջոց չկա դիստիմիայի առաջացումը կանխելու համար, որոշ տարբերակներ առաջարկվել են։ Քանի որ դիստիմիան հաճախ առաջին հերթին տեղի է ունենում մանկության տարիներին, կարևոր է բացահայտել այն երեխաներին, որոնք կարող են ռիսկի ենթակա լինել։ Գուցե օգտակար կլինի երեխաների հետ աշխատել՝ օգնելու նրանց սթրեսը վերահսկելուն, բարձրացնել դիմացկունությունը, բարձրացնել ինքնագնահատականը և ապահովել սոցիալական աջակցության զարգացած համակարգ։ Այս մարտավարությունը կարող է օգտակար լինել դիստիմիկ ախտանիշները կանխելու կամ հետաձգելու համար ։
Բուժում
Մշտական դեպրեսիվ խանգարումը կարելի է բուժել հոգեթերապիայի և դեղագործության միջոցով։ Բուժման հաջողության ընդհանուր մակարդակը և աստիճանը որոշ չափով ցածր են, քան ոչ քրոնիկ դեպրեսիաները, և հոգեբուժության և դեղագործության համադրությունը լավագույն արդյունքն է ցույց տալիս ։
Թերապիա
Հոգեթերապիան կարող է արդյունավետ լինել դիստիմիայի բուժման գործում։ Թերապիայի շատ տարբեր տեսակներ կան, և ոմանք ավելի արդյունավետ են, քան մյուսները։
Դեղամիջոցներ
Ըստ 2014 թվականի մետա-վերլուծության՝ հակադեպրեսանտները համենայն դեպրեսիվ խանգարման համար առնվազն նույնքան արդյունավետ են, որքան ուժեղ դեպրեսիվ խանգարման համար ։ Դեղորայքային թերապիայի առաջին շարքը սովորաբար SSRI- ներն են` իրենց ենթադրյալ ավելի տանելի բնույթի և կողմնակի ազդեցությունների նվազեցման համեմատ` անդառնալի մոնոամին օքսիդազի ինհիբիտորների կամ եռացիկլ հակադեպրեսանտների համեմատ միջոց են։ Ուսումնասիրությունները պարզել են, որ հակադեպրեսանտ դեղամիջոցների միջին պատասխանը դիստիմիա ունեցող մարդկանց համար 55% է, համեմատած պլացեբոյի 31% մակարդակի հետ :Դիստիմիայի համար առավել հաճախ նշանակված հակադեպրեսանտներ, SSRI- ներն են` էսկիտալոպրամը, ցիտալոպրամը, sertraline- ը, fluoxetine-ը, paroxetine- ը և fluvoxamine-ը։ Հաճախ դա տևում է միջինը 6-8 շաբաթ, մինչ հիվանդը կսկսի զգալ այդ դեղերի բուժական ազդեցությունը։ Բացի այդ, STAR * D-ը՝ բազմաբուժարանային ուսումնասիրությունը, պարզեց, որ ընդհանուր ընկճվածություն ունեցող մարդիկ սովորաբար պետք է փորձեն տարբեր ապրանքանիշերի դեղեր` նախքան նրանց համար հատուկ գործողություն ձեռնարկելը։ Հետազոտությունը ցույց է տալիս, որ դեղեր փոխողներից յուրաքանչյուր 4-ը 1-ը ավելի լավ արդյունքներ է ստանում ՝ անկախ նրանից՝ երկրորդ դեղամիջոցը SSRI է, թե որևէ այլ հակադեպրեսանտ։
2005 թվականի մետա-վերլուծական ուսումնասիրության արդյունքում պարզվել է, որ SSRI- ներն ու TCA- ն հավասարապես արդյունավետ են դիստիմիայի բուժման գործում։ Նրանք նաև գտան, որ MAOI- ն աննշան առավելություն ունի այս խանգարման բուժման համար այլ դեղամիջոցների օգտագործման նկատմամբ ։ Այնուամենայնիվ, այս ուսումնասիրության հեղինակը նախազգուշացնում է, որ MAOI- ն անպայման չպետք է լինի պաշտպանության միակ տարբերակը դիստիմիայի բուժման գործում, քանի որ դրանք հաճախ ավելի քիչ տանելի են, քան իրենց տարատեսակները, ինչպիսիք են SSRI-ները ։
Փորձնական ապացույցները հաստատում են ամիսուլպրիդի օգտագործումը դիստիմիան բուժելու համար, բայց աճող կողմնակի ազդեցություններով ։
Համակցված բուժում
Հակադեպրեսանտ դեղամիջոցների և հոգեբուժության համադրությունը մշտապես ցույց է տվել, որ դա ամենաարդյունավետն է բուժման համար `դիստիմիա ունեցող մարդկանց համար։ Հոգեբանական թերապևտի հետ աշխատանքը և հակադեպրեսանտների ընդունումը խանգարման պատճառներն ու հետևանքները լուծելու համար, կարող է չափազանց օգտակար լինել։ Այս համադրությունը հաճախ նախընտրելի բուժման մեթոդ է նրանց համար, ովքեր դիստիմիա ունեն։ Դիտելով տարբեր ուսումնասիրություններ, որոնք վերաբերում են դիստիմիայի բուժմանը, մարդկանց 75% -ը դրականորեն է արձագանքել ճանաչողական վարքային թերապիայի (CBT) և դեղագործական թերապիայի համադրությանը, մինչդեռ մարդկանց միայն 48% -ն է դրական պատասխանել միայն CBT- ին կամ միայն դեղորայքին։
2010 թվականի մետա-վերլուծական ուսումնասիրության արդյունքում հոգեթերապիան փոքր, բայց զգալի ազդեցություն ունեցավ, երբ համեմատվում էր այլ խմբերի հետ։ Ուղղակի համեմատության մեջ հոգեթերապիան զգալիորեն պակաս արդյունավետ էր, քան դեղագործական բուժումը։ Այնուամենայնիվ, դեղագործական թերապիայի օգուտը սահմանափակվում էր սերոտոնինի վերամշակման ընտրովի ինհիբիտորներով (SSRIs), այլ ոչ թե եռացիկլիկ հակադեպրեսանտներով (TCA): Երբ միայն դեղորայքային բուժումը համեմատվում էր դեղաբուժության հետ գումարած հոգեբուժության հետ համակցված բուժման հետ, ուժեղ միտում կար՝ հօգուտ համակցված բուժման ։
2019 թվականի Քոչրենի 10 ուսումնասիրությունների 840 մասնակիցների մասնակցությամբ ակնարկը չի կարող հաստատ եզրակացնել, որ հակադեպրեսանտներով դեղագործության շարունակումը (ուսումնասիրություններում մասնակցողները) արդյունավետ են ուժեղ դեպրեսիվ խանգարման ռեցիդիվը կամ կրկնությունը կանխելու համար։ Ապացուցող փաստարկը չափազանց փոքր էր ավելի մեծ վստահության համար, չնայած ուսումնասիրությունը հաստատում է, որ շարունակվող հոգեթերապիան կարող է օգտակար լինել, եթե համեմատվում է առանց բուժման թերապիայի հետ ։
Դիմադրություն
Դիստիմիայի քրոնիկական բնույթի պատճառով բուժման դիմադրությունը որոշ չափով տարածված է ։ Նման դեպքում հաճախ խորհուրդ է տրվում չափաքանակի մեծացում։ Բուժման նման մեծացումները կարող են ներառել լիթիումի դեղաբանություն, վահանաձև գեղձի հորմոնի մեծացում, ամիսուլպրիդ, բուսպիրոն, բուպրոպիոն, խթանիչներ և միտտազապին։ Լրացուցիչ, եթե անձը նույնպես տառապում է սեզոնային աֆեկտիվ խանգարումից, լուսային թերապիան կարող է օգտակար լինել՝ օգնելով մեծացնել թերապևտիկ ազդեցությունները ։
Ծանոթագրություններ
Կատեգորիա:Հոգեբանական խախտումներ Կատեգորիա:Դեպրեսիա
Ռակիտի (գյուղ, Կրասնինսկի շրջան)
Ռակիտի (Ракиты), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Սինգարայի ճակատամարտ
Սինգարայի ճակատամարտ, բյուզանդա-պարսկական պատերազմների ընթացքում տեղի ունեցած ճակատամարտ մի կոմից Բյուզանդական կայսրության և Մեծ Հայքի թագավորության դաշնակից զորքերի, մյուս կողմից՝ Սասանյան Պարսկաստանի զինված ուժերի միջև ։
140 հազարանոց բյուզանդական բանակը գլխավորում էին կայսր Կոնստանցիոս II-ը, Անդովկ Սյունին և Արշավիր Կամսարականը, իսկ պարսից զորքերը՝ Շապուհ Երկարակյացը։
Ժիտոմիրի մարզ
Ժիտոմիրի մարզ (Жито́мирська о́бласть), մարզ Ուկրաինայի հյուսիսային մասում։ Տեղաբաշխված է ուկրաինական Պոլեսյեի տարածքի սահմաններում, իսկ հարավում Մերձդենպրյան բարձրավանդակի սահմաններում։ Սահմանակից է հյուսիսում՝ Բելառուսիայի հետ, արևելքում՝ Կիևի մարզին, հարավում՝ Վիննիցայի մարզին, իսկ արևմուտքում՝ Խմելնիցկիի և Ռովնոյի մարզերին։ Վարչական կենտրոնն է Ժիտոմիր քաղաքը։
Սինգարայի ճակատամարտ
Ճակատամարտի ընթացք
Կոնստանցիոս II-ի, Անդովկ Սյունու և Արշավիր Կամսարականի գլխավորած հռոմեական բանակը, նրա կազմում գտնվող շուրջ 6 հազար հայ ռազմիկները, ինչպես նաև Մեծ Հայքի թագավորության միացյալ բանակը, ազատելով Մծբինը պաշարումից, շարժվեց դեպի հարավ ու քաղաքի մոտ Պարսից թագավորության նահանջող բանակին ստիպեց մտնել մարտի մեջ։ Հունիսին Մեծ Հայքի բանակը անցավ հարձակման և սկսեց նեղել թշնամուն։ Սակայն վերջինս, կենտրոնացնելով ուժերը ու ստանալով թվական գերակշռություն, ի վերջո ետ մղեց այս հարձակումը։
Երեկոյան Սասանյան Պարսկաստանի բանակը անցավ հակահարձակման, սակայն ողջ գիշեր տևած մարտի արդյունքում այն ևս ետ մղվեց։ Հաջորդ օրը հռոմեական ու Մեծ Հայքի թագավորության միացյալ բանակը անցավ հարձակման և, ճեղքելով թշնամու շարքերը, ի վերջո ծանր պարտության մատնեց նրան։
Ժիտոմիրի մարզ
Կազմված է 23 շրջաններից։ Մարզում կան 5 մարզային նշանակության քաղաքներ (Բերդիչև, Ժիտոմիր, Կորոստեն, Մալին, Նովգորոդ-Վոլինսկի), 6 շրջանային նշանակության քաղաքներ (Անդրուշևկա, Բարանովկա, Կորոստիշև, Օվրուչ, Օլևսկ, Ռադոմիշլ), 43 քաղաքատիպ ավան, 1613 գյուղական բնակավայր։
Սինգարայի ճակատամարտ
Ճակատամարտի ընթացք
Հայերը կորցրին մոտ 10.000, դաշնակիցը` մոտ 15.000, թշնամին՝ մոտ 50.000 զինվոր։ Արդյունքում Պարսից թագավորությունը ստիպված եղավ կնքել զինադադար։
Ժիտոմիրի մարզ
Մարզը տեղաբաշխված է երկու բնա-կլիմայական գոտիներում, նրա հյուսիսային մասը գտնվում է անտառային գոտում, իսկ հարավայինը՝ անտառատափաստանում։
Սինգարայի ճակատամարտ
Հաջորդիվ
Սինգարայի ճակատամարտի հաղթանակից հետո կնքված պայմանագրով Սասանյան Պարսկաստանը Արշակ Գ արքային ճանաչում էր որպես Մեծ Հայքի թագավորության օրինական գահաժառանգ։
Ժիտոմիրի մարզ
Ընդհանուր տեղեկություններ
Ժիտոմիրի մարզի վարչական կենտրոնն է Ժիտոմիր քաղաքը։
Սինգարայի ճակատամարտ
Ծանոթագրություններ
Կատեգորիա:Արշակունիների թագավորության ճակատամարտեր Կատեգորիա:Բյուզանդիայի ճակատամարտեր Կատեգորիա:Սասանյան Պարսկաստանի ճակատամարտեր
Ժիտոմիրի մարզ
Ընդհանուր տեղեկություններ
Մարզի վարչական միավորների քանակները՝
Մարզում տեղական ինքնակառավարումը իրականացվում է Ժիտոմիրի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։
Քաղաքներ
Մարզային նշանակության քաղաքներ՝
Շրջանային նշանակության քաղաքներ՝
Բնակչություն
Ժիտոմիրի մարզում 2011 թվականի հունվարի 1-ի դրությամբ բնակվում էր 1,279 միլիոն մարդ, այդ թվում 741,2 հազար մարդ քաղաքային և 537,8 հազար մարդ գյուղական բնակչություն։
Տես նաև
Ժիտոմիրի մարզ Կատեգորիա:Ուկրաինայի մարզեր Կատեգորիա:1937 հիմնադրումներ Ուկրաինայում
Փերշինգ շրջան (Նևադա)
Փերշինգ շրջան (Pershing County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 15.563 կմ² է, բնակչությունը՝ 6.693 մարդ (2000 թ. տվյալներով)։ Շրջկենտրոնն է Լավլոք բնակավայրը։ Կազմավորվել է 1919 թ.։
Կատեգորիա:Նևադայի շրջաններ
Կրասնովկա (այլ կիրառումներ)
Կրասնովկա, կարող է վերաբերել՝
Կաալի (գյուղ, Պիհտլա շրջան)
Կաալի (Kaali), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 35 մարդ։
Գաձոլդո դելյի Իպոլիտի
Գաձոլդո դելյի Իպոլիտի (Gazoldo degli Ippoliti), կոմունա Իտալիայում, գտնվում է Լոմբարդիա մարզի Մանտուա գավառում ։
Բնակչությունը կազմում է 2574 մարդ (2008 թվականի տվյալներով)։ Խտությունը՝ 204 մարդ/կմ²։ Տարածքը՝ 12 կմ²։ Էլեկտրոնային փոստ՝ 46040։ Հեռախոսային կոդ՝0376։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
(5258) 1989 AU1
(5258) , աստերոիդ Յուպիտերի տրոյացիներից։ Հայտնաբերվել է 1989 թվականի հունվարի 1-ին Յոսիակի Օշիմայի կողմից Գեկկոյում ։
Միջին հեռավորությունը Արեգակից կազմում է 5,197228 ա. մ., առավելագույնը մոտենում է 4,786 ա. մ. հեռավորության վրա և հեռանում 5,6085 ա. մ. ։ Արեգակի շուրջ մեկ ամբողջական պտույտ է կատարում 4327,69 երկրային օրվա ընթացքում, իր ուղեծրով շարժվելով միջինում 0,083185 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,91° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Յոսիակի Օշիմայի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Նիկոլայ Խիտարով
Նիկոլայ Իվանի Խիտարով (սեպտեմբերի 16 (հոկտեմբերի 3), 1903, Պյատիգորսկ - փետրվարի 5, 1985, Մոսկվա ), խորհրդային երկրաքիմիկոս։ ԽՍՀՄ ԳԱ թղթակից անղամ (1964)։
Կենսագրություն
Ավարտել է Լենինգրադի պոլիտեխնիկական ինստիտուտը (1930)։ 1929-1953 թվականներին աշխատել է Համամիութենական երկրաբանական ԳՀԻ-ում։ 1941-1945 թվականներին ղեկավարել է միներալային հումքի պաշարների գծով Համամիութենական հանձնաժողովի մետաղների բաժինը։
1953 թվականից աշխատում է ԽՍՀՄ ԳԱ Վերնադսկու անվան երկրաքիմիայի և անալիտիկ քիմիայի ինստիտուտում՝ որպես մագմատոգեն գործընթացների լաբորատորիայի վարիչ։ Աշխատությունները նվիրված են երկրակեղևի և վերին մանթիայի երկրաքիմիական փոխազդեցության խնդիրներին։ Խիտարովը ԽՍՀՄ-ում խորքային գործընթացների փորձարարական հետազոտությունների զարգացման նախաձեռնողներից է (1931)։ Մասնակցել է ստորերկրյա ջրերի բաղադրության փոփոխությունների որոշմանը՝ կապված երկրաշարժերի հետ։
Պարգևներ
Արժանացել է Վերնադսկու և Ֆերսմանի անվան մրցանակների (1960, 1970)։ Պարգևատրվել է Լենինի շքանշանով։
Ծանոթագրություններ
Կատեգորիա:Հայ քիմիկոսներ Կատեգորիա:Խորհրդային երկրաքիմիկոսներ Կատեգորիա:Երկրաբանա-հանքաբանական գիտությունների դոկտորներ Կատեգորիա:Հայ պրոֆեսորներ Կատեգորիա:ԽՍՀՄ ԳԱ թղթակից անդամներ Կատեգորիա:Խորհրդային գիտնականներ
Դանիական երաժշտություն
Դանիական երաժշտությունը հնագույններից է Եվրոպայում ։ Մինչև 12-րդ դար այն սահմանափակվում էր ժողովրդական ժանրերով, իսկ հետագայում սկսում է զարգանալ նաև աշխարհիկ և հոգևոր երաժշտությունը։ 16-րդ դարից ի վեր Դանիայում զարգանում է դասական երաժշտությունը։ Դանիացիները Կառլ Նիլսոնին համարում են իրենց երկրի ամենամեծ երագահան ։ Բալետի ոլորտում հարկավոր է հիշատակել պարուսուցիչ Ավգուստ Բուռնովիլին, ում շնորհիվ դանիական բալետը հասել է վարպետության գագաթնակետին ։ Դանիական կատարողների երկրում հայտնի են Aqua, The Raveonettes, Alphabeat, Mew, Iron Fire, Mercyful Fate երաժշտական կոլեկտվիները և այլն։ Շատ ժողովրդաճանաչ է ջազը, որի արդյունքում Կոպենհագենում անցնում է Ջազի ամենամյա փառատոն (Copenhagen Jazz Festival)։ Ռոսկիլլե քաղաքում ամեն ամառ ռոք փառատոն է անցնում, որում մասնակցում են համաշխարհային ռոքի բազմաթիվ աստղեր։
Ապրելևկա (գյուղ, Բոբրինեցի շրջան)
Ապրելևկա (Апрелівка), գյուղ Ուկրաինայի Կիրովոգրադի մարզի Բոբրինեցի շրջանում։
Դանիական երաժշտություն
Ծանոթագրություններ
Կատեգորիա:Դանիական մշակույթ
Ապրելևկա (գյուղ, Բոբրինեցի շրջան)
2001 թվականի տվյալներով Ապրելևկա գյուղում բնակվում էր 31 մարդ։ Բնակավայրը զբաղեցնում է 0,658 կմ² տարածք։ Բնակչության խտությունը կազմում էր 47,11 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Բոբրինեցի շրջանի բնակավայրեր Կատեգորիա:Ուկրաինայի գյուղեր
Ամբրոջո Կոնտարինի
Ամբրոջո Կոնտարինի (Contarini), Վենետիկի հանրապետության դիվանագետ և ճանապարհորդ։ 1474 թվականի փետրվարին ուղարկվել է Թավրիզ՝ ակկոյունլուների տիրակալ Ուզուն-Հասանի մոտ՝ Վենետիկի հետ Թուրքիայի դեմ պատերազմ սկսելու առաջարկությամբ։ 1474 թվականին անցել է Հայաստանով։ Թավրիզից վերադառնալիս այցելել է Մոսկվա (1475 թվականի սեպտեմբեր-1476 թվականի հունվար), ուր նրան ընդունել է Իվան III Վասիլևիչ ցարը։ 1487 թվականին Ամբրոջո Կոնտարինին հրատարակել է ուղեգրություն, որն արժեքավոր տեղեկություններ է պարունակում Պարսկաստանի, Անդրկովկասի, Ռուսաստանի, Լեհաստանի, Ղրիմի և Աստրախանի խանության մասին։
Ծանոթագրություններ
Կատեգորիա:Իտալացի դիվանագետներ Կատեգորիա:Իտալացի ճանապարհորդներ
Լիպովկա (գյուղ, Գորոխովեցկի շրջան)
Լիպովկա (Липовка), գյուղ Ռուսաստանի, Վլադիմիրի մարզի Գորոխովեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վլադիմիրի մարզի Գորոխովեցկի շրջանի բնակավայրեր
Ստորի շրջան (Նևադա)
Ստորի շրջան (Storey County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 684 կմ² է, բնակչությունը՝ 3.399 մարդ (2000 թ. տվյալներով)։ Շրջկենտրոնն է Վիրջինիա Սիթի բնակավայրը։ Կազմավորվել է 1861 թ.։
Կատեգորիա:Նևադայի շրջաններ
Փեթար
Փեթար, գյուղ Արևմտյան Հայաստանում, Բիթլիսի վիլայեթի Մշո գավառում ։ Գտնվում է Մուշ քաղաքից 7-8 կմ հարավ՝ Սիմ լեռան հյուսիսային լանջին։
Գյուղի հարավ արևմտյան կողմում գտնվում էր Ս. Կարապետ եկեղեցին։
Բնակչություն
1880 թվականին ուներ 65 տուն՝ 1200 բնակչով, 1890 թվականին՝ 65 տուն, իսկ 1909 թվականին՝ 30 տուն հայ բնակիչ ։
Անվանի մարդիկ
Փեթարում է ծնվել ազգային-ազատագրական շարժման մարտիկ ֆիդայի Փեթարա Մանուկը։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Մուշի շրջանի համայնքներ
Մեգի Սիֆ
Մեգի Սիֆ (Maggie Siff, ), ամերիկյան դերասանուհի, առավել հայտնի հեռուստասերյալներում կատարած իր դերերով, ինչպիսիք են «Sons of Anarchy»-ը, «Mad Men»-ը և «Billions»-ը։ 2012 թվականին նա արժանացել է «Հեռուստատեսային քննադատների ընտրություն» մրցանակի։
Կյանքը և կարիերան
Մեգի Սիֆը ծնվել է Բրոնսքում, Նյու-Յորք, խառը ծագում ունեցող ընտանիքում։ Նրա նախկինները հրեաներ էին ։ 1998 թվականին Մեգին արժանացել է «Barrymore» թատերական մրցանակի Հենրիկ Իբսենի «Տեսիլքներ» պիեսում կատարած դերի համար։
Նա նաև խաղացել է այլ ֆիլմերում ինչպիսիք են՝ «Push»-ը (Հրել), «Funny People»-ը (Զվարճալի մարդիկ) և այլ ֆիլմերում, ինչպես նաև հայտնվել է հեռուստաշոուների դրվագներում, ինչպիսիք են «Law & Order: Special Victims Unit»-ը, «Մարմնի մասեր» և այլն։
2012 թվականին արժանացել է «Հեռուստատեսային քննադատների ընտրություն» մրցանակի«Sons of Anarchy» հեռուստասերիալում կատարած դերի համար ։
Սիֆը ամուսնացել է 2012 թվականին։ 2014 թվականի ապրիլին ծնվել է նրանց դուստրը՝ Լյուսին ։
Ծանոթագրություններ
Կատեգորիա:1974 ծնունդներ Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Լյուսի Միրիգյան
Լյուսի Միրիգյան, ամերիկահայ երկարակյաց ։
Կենսագրություն
Ծնվել է Արևմտյան Հայաստանի Էրզրում քաղաքում, 1906 թվականի օգոստոսի 15-ին ։ Հայոց ցեղասպանությունից անմիջապես առաջ՝ 1910 թվականին ծնողների հետ հեռացել է ծննդավայրից և մեկնել Սան Ֆանցիսկո, որտեղ էլ ամուսնացել է, ունեցել երեխաներ։ Լյուսին սովորել է Ֆրեզնո քաղաքի պետական համալսարանում, դասավանդել կիրակնօրյա դպրոցում, թոշակի անցնելուց հետո ուլունքներից պատրաստել է արձանիկներ։ Ամուսինը՝ Աշոտը, մահացել է 1998 թվականին, նրանք միասին ապրել են 40 տարի ։
Լյուսի Միրիգյանը մահացել է 114 տարեկան, 181 օրական հասակում՝ 2021 թվականի փետրվարի 12-ին։ Մահվան պահին եղել է Սան Ֆրանցիսկոյի ամենատարեց բնակչուհին ։
Միջադեպ
2017 թվականին կենսաթոշակի հարցերով զբաղվող մարմինները հարցում են ուղարկել Լյուսի Միրիգյանին, թե՞ նա ողջ է, սակայն հասցեատերն այդ հարցմանը չի պատասխանել, ինչից հետո զրկվել է կենսաթոշակից և սոցիալական ապահովագրությունից ։ Միրիգյանի դստեր՝ Սոնիա Միրիգյան-Քուջակյանի և փեսա՝ Ջեք Քուջակյանի ջանքերն արդյունք չեն տվել Միրիգյանի կենսաթոշակը վերականգնելու համար, ինչից հետո նրանք դիմել են կոնգրեսական Ջեքի Շփայերի գրասենյակ, որից հետո վերականգնվել է Միրիգյանի կենսաթոշակը ։
Արտաքին հղումներ
Կատեգորիա:Երկարակյացներ ըստ ազգության Կատեգորիա:Երկարակյացներ
Ռոբերտ Մյուլեր
Ռոբերտ Սվեն Մյուլեր III (Robert Swan Mueller III, ), ԱՄՆ հետաքննությունների դաշնային բյուրոյի ղեկավար 2001 թվականի սեպտեմբերի 4-ից մինչև 2013 թվականի սեպտեմբերի 4-ը։ Նրա ղեկավարությամբ սկսվել է բյուրոյի բարեփոխումը, որը ներառում է, մասնավորապես, ահաբեկչության դեմ պայքարի և տեղեկատվության հավաքման ստորաբաժանումների ուժեղացումը։ Բարեփոխումների արդյունքում ՀԴԲ-ն սսկսել է ավելի ակտիվ համագործակցել ԿՀՎ-ի հետ, իսկ ՀԴԲ-ի մի շարք ստորաբաժանումներ հաշվետու են դարձել Ազգային հետախուզության տնօրենին։
Կենսագրություն
Ռոբերտ Սուոն Մյուլեր III (Robert Swan Mueller III) ծնվել է 1944 թվականի օգոստոսի 7-ին Նյու Յորքում։ Մեծացել է Ֆիլադելֆիայի արվարձանում։ 1962 թվականին ավարտել է Նյու Հեմփշիր նահանգի Կոնկորդ քաղաքի Սուրբ Պավելի միջնակարգ դպրոցը։
1966 թվականին ավարտել է Փրինսթոնի համալսարանը՝ արվեստի բակալավրի աստիճանով, իսկ 1967 թվականին՝ Նյու Յորքի համալսարանը՝ «միջազգային հարաբերություններ» մասնագիտացման մագիստրոսի աստիճանով։
Ծառայության ավարտից հետո սովորել է Վիրջինիայի համալսարանի իրավագիտության ֆակուլտետում, 1973 թվականին ստացել իրավագիտության դոկտորի աստիճան։ Ուսման ընթացքում աշխատել է տեղի իրավաբանական պարբերականում։
Ուսումն ավարտելուց հետո մինչև 1976 թվականը որպես փաստաբան աշխատել է մասնավոր ընկերությունում Սան Ֆրանցիսկոյի դատական գործընթացներում։ Այնուհետև անցել է պետական ծառայության։ Սան Ֆրանցիսկոյի Կալիֆոռնիայի հյուսիսային շրջանի դաշնային դատախազի աշխատակազմում Մյուլերը զբաղեցնում էր քրեական հետաքննությունների բաժնի պետի և դաշնային դատախազի օգնականի պաշտոնները։
1982 թվականին տեղափոխվել է Բոստոն։ Զբաղեցրել է դաշնային դատախազի աշխատակազմի քրեական բաժնի պետի և դաշնային դատախազի տեղակալի պաշտոնները։ Նա զբաղվել է խոշոր ֆինանսական խարդախության, ահաբեկչության, կոռուպցիայի, նարկոմաֆիայի և փողերի լվացման հետ կապված գործերի հետաքննությամբ։
1988 թվականից մինչև 1989 թվականը եղել է Բոստոնի Hill and Barlow իրավաբանական ընկերության գործընկերը, այնուհետև վերադարձել է պետական ծառայության։
1989 թվականին ստացել է արդարադատության նախարարի տեղակալ Ռիչարդ Թորնբուրգի (Richard L. Thornburgh) պաշտոնը։ 1990 թվականին գլխավորել է արդարադատության նախարարության քրեական հետաքննությունների դեպարտամենտը։ Զբաղվել Է Պանամայի նախկին առաջնորդ Մանուել Նորյեգիի (Manuel Noriega) և մաֆիոզ ղեկավար Ջոն Գոթիի (John Gotti) գործերով, ինչպես նաև Շոտլանդիայի վրա Pan American (1988 թվական) ընկերության ինքնաթիռի պայթյունի հետաքննությամբ)։ 1991 թվականին ընտրվել է ամերիկյան փաստաբանների կոլեգիայի անդամ։ 1992 թվականին Ռուբի-Ռիջի մոտ տեղի ունեցած տխրահռչակ միջադեպից հետո մեկն էր նրանցից, ոորը հանդես էր եկել ՀԴԲ-ի գործակալների աջակցությամբ, որոնք սպանել էին կնոջը և երեխային։
1993 թվականին դարձել է  «Hale and Dorr» իրավաբանական ընկերության գործընկերը Բոստոնում, մասնագիտացել է տնտեսական հանցագործությունների բարդ հետաքննությունների գծով։ Մամուլի տեղեկությունների համաձայն՝ Մյուլերի աշխատավարձն այդ աշխատանքում կազմել է տարեկան շուրջ 400 հազար դոլար, սակայն նա նախընտրել է վերադառնալ ավելի քիչ եկամտաբեր պետական ծառայության։
1995 թվականից աշխատել է Կոլումբիայի շրջանի դաշնային դատախազի աշխատակազմի սպանությունների բաժնում որպես ավագ դատավարական փաստաբան։ 1998 թվականին նշանակվել է Սան Ֆրանցիսկոյի դաշնային դատախազ, այդ պաշտոնը զբաղեցրել է մինչև 2001 թվականը։ Այնուհետև 2001 թվականի հունվարից մինչև մայիս կատարել է արդարադատության նախարարի տեղակալի պարտականությունները։
2001 թվականի մայիսին ՀԴԲ-ի տնօրեն Լուիս Ֆրին հայտարարել էր իր վաղաժամկետ հրաժարականի մասին։  Մյուլերին անվանել են նրա տեղի ամենահավանական հավակնորդը։ Մեծ դեր է խաղացել այն աջակցությունը, որը Մյուլերը ստացել է արդարադատության նախարար Ջոն Էշքրոֆթից, քանի որ նախագահ Ջորջ Բուշի պլաններում եղել է ՀԴԲ-ի նկատմամբ վերահսկողության ուժեղացումը նախարարության կողմից։ Բացի այդ, Մյուլերը, լինելով պահպանողական հանրապետական, վայելում էր միջկուսակցական փոխզիջում գտնելու և դեմոկրատների աջակցությունը նվաճելու ունակ մարդու հեղինակությունը։
Բուշը Մյուլերի թեկնածությունն առաջադրել է ՀԴԲ-ի տնօրենի պաշտոնում 2001 թվականի հուլիսին, իսկ օգոստոսի սկզբին այն միաձայն հավանության է արժանացել Սենատի կողմից։ Մյուլերը պաշտոնապես ստանձնել է պաշտոնը 2001 թվականի սեպտեմբերի 4-ին։
Մյուլերի առաջ ՀԴԲ-ի վերականգնման բարդ խնդիր էր դրված տարվա սկզբին ձերբակալված կրկնակի գործակալ Ռոբերտ Հանսենի (Robert Hanssen) մերկացումից հետո, ահաբեկիչ Թիմոթի Մաքվեյի գործի հետաքննության մեջ հայտնաբերված խախտումների և գերատեսչության աշխատանքում մի շարք այլ ձախողումների պատճառով։
Լրագրողները ենթադրում էին, որ ամերիկյան հասարակությունը նոր տնօրենին ժամանակ կտա անհրաժեշտ բարեփոխումների համար, սակայն սեպտեմբերի 11-ին ահաբեկչություններ են տեղի ունեցել Նյու Յորքում և Վաշինգտոնում, և ՀԴԲ-ն քննադատության է ենթարկվել դրանք կանխելու անկարողության համար (մասնավորապես, աշխատակիցների անբավարար արդյունավետ փոխգործակցության պատճառով)։
2001 թվականի հոկտեմբերին ընդունվել Է օրենք, որը հայտնի է որպես «USA PATRIOT ACT», որը զգալիորեն ընդլայնել է հատուկ ծառայությունների լիազորությունները։ 2002 թվականի մայիսին Մյուլերը հանդես եկավ բյուրոյի խոշոր բարեփոխումների ծրագրով։ Ենթադրվում էր ընդլայնել գործակալների լիազորությունները տեղերում և իրականացնել ահաբեկչության դեմ պայքարի համար պատասխանատու ստորաբաժանումների զգալի ուժեղացում, տեղեկատվության հավաքում և վերլուծություն։ Նաև 2002 թվականի վերջին ստեղծվեց նոր պետական մարմին՝ ներքին անվտանգության նախարարություն։ Թեև ՀԴԲ-ն և ԿՀՎ-ն անկախ կազմակերպություններ են մնացել, նրանք մասնակցել են այդ նախարարության հիման վրա գործող տեղեկատվության փոխանակման համակարգին։ Ավելի ուշ՝ 2005 թվականին, ՀԴԲ-ն մասամբ հաշվետու է եղել Ազգային հետախուզության տնօրենին․ այդ նոր պաշտոնը զբաղեցրել է Ջոն Նեգրոպոնտեն։ ՀԴԲ ներքին բարեփոխման ոլորտում Մյուլերի հաջողությունները դիտորդների մոտ հակասական գնահատականներ են առաջացրել։
2000-ականների կեսերին ՀԴԲ-ն մի քանի անգամ փորձեր է ձեռնարկել ստեղծել սեփական համակարգչային բազա։ Սակայն առաջին փորձը, որի վրա ծախսվել է մոտ 170 մլն դոլար, անհաջողությամբ է ավարտվել․ 2005 թվականի մարտին Մյուլերը հայտնել է նախագծից հրաժարվելու մասին և իր վրա է վերցրել անհաջողության մեղքը։ 2006 թվականի մարտին հաղորդագրություններ հայտնվեցին այն մասին, որ Sentinel անվանումը ստացած նոր բազայի լրամշակման համար 500 մլն դոլար են հատկացրել։ Միաժամանակ ՀԴԲ-ն ուժեղացրել է էլեկտրոնային տեխնոլոգիաների և գիտության հետ կապված գործունեությունը։ 2006 թվականի հունիսին Մյուլերը խոշորագույն ինտերնետ-ընկերությունների ներկայացուցիչների հետ հանդիպման ժամանակ հայտարարել էր օգտատերերի հարցումների մասին տեղեկատվության երկամյա պահպանման հնարավորության մասին, իսկ հուլիսին թարմացրել է ՀԴԲ-ի ղեկավար կազմը՝ բյուրոյին հրավիրելով զբաղվել գիտության, համակարգչային տեխնոլոգիաների և անձնակազմի կառավարման հարցերով, որոնք կապ չունեն ՀԴԲ մասնագետների հետ և դրանով իսկ ճանաչելով նախկինում գոյություն ունեցող բացերը այդ ուղղություններով աշխատանքի կազմակերպման գործում։